Пасля паходу РСЧА ў Заходнія Беларусь і Украіну знаходзілася ў складзе Докшыцкага раёна (з 1940 года). З 12 кастрычніка 1940 года па 29 снежня 1961 года цэнтр Янкоўскага сельсавета. Падчас Вялікай Айчыннай вайны (1941—1945) у складзе Рэйхскамісарыята «Остланд». Вызвалены 2 ліпеня 1944 года. У мітусні адступлення нямецкіх войскаў частка дамоў была спалена. Пасля вызвалення з-пад нямецкай акупацыі, частка мужчынскага насельніцтва была мабілізавана ў Чырвоную армію, значная частка з іх загінула ў бітвах у Кёнігсбергу, дадзены сюжэт лёг у аснову некаторых апавяданняў Івана Стадольніка. Імёны занінулых зафіксаваны на шыльдзе помніка (месціцца ў вясковым парку). У 1949 годзе быў створаны калгас імя Суворава. У 1980-х гадах быў пабудаваны новы будынак Янкоўскай базавай школы-сада (былы знаходзіўся ў фальварку Гарна, каля в. Козікі). У той жа час будаваліся будынкі вясковага клуба і сельсавета (недабудаваныя, былі разабраныя ў канцы 2000-х гадоў).